CELEX: 32016R1087
Language: ro
Date: 2016-07-05 00:00:00
Title: Regulamentul de punere în aplicare (UE) 2016/1087 al Comisiei din 5 iulie 2016 de aprobare a tolilfluanidului ca substanță activă existentă destinată utilizării în produsele biocide aparținând tipului de produs 7 (Text cu relevanță pentru SEE)

6.7.2016   
            
            
               RO
            
            
               Jurnalul Oficial al Uniunii Europene
            
            
               L 180/18
            
         REGULAMENTUL DE PUNERE ÎN APLICARE (UE) 2016/1087 AL COMISIEI
   din 5 iulie 2016
   de aprobare a tolilfluanidului ca substanță activă existentă destinată utilizării în produsele biocide aparținând tipului de produs 7
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:
   
               (1)
            
            
               Regulamentul delegat (UE) nr. 1062/2014 al Comisiei (2) stabilește o listă de substanțe active existente care trebuie evaluate în vederea posibilității de a fi autorizate pentru utilizare în produsele biocide. Această listă include tolilfluanidul.
            
         
               (2)
            
            
               Tolilfluanidul a fost evaluat în vederea utilizării în produsele aparținând tipului de produs 7, conservanți pentru pelicule, astfel cum a fost definit în anexa V la Regulamentul (UE) nr. 528/2012.
            
         
               (3)
            
            
               Finlanda a fost desemnată autoritate competentă responsabilă de evaluare și, la 17 martie 2015, a transmis Comisiei rapoartele de evaluare însoțite de recomandările sale.
            
         
               (4)
            
            
               În conformitate cu articolul 7 alineatul (2) din Regulamentul delegat (UE) nr. 1062/2014, avizul Agenției Europene pentru Produse Chimice a fost formulat la 9 decembrie 2015 de către Comitetul pentru produse biocide, ținând seama de concluziile autorității competente responsabile de evaluare.
            
         
               (5)
            
            
               Conform acestui aviz, este de așteptat ca produsele biocide din tipul de produs 7 care conțin tolilfluanid să respecte criteriile prevăzute la articolul 19 alineatul (1) litera (b) din Regulamentul (UE) nr. 528/2012, dacă sunt respectate anumite specificații și condiții referitoare la utilizarea lor.
            
         
               (6)
            
            
               Prin urmare, este adecvat să se aprobe utilizarea tolilfluanidului în produsele biocide aparținând tipului de produs 7, sub rezerva îndeplinirii anumitor specificații și condiții.
            
         
               (7)
            
            
               Întrucât tolilfluanidul întrunește criteriile pentru a fi clasificat drept substanță sensibilizantă pentru piele categoria 1, astfel cum este definită în anexa I la Regulamentul (CE) nr. 1272/2008 al Parlamentului European și al Consiliului (3), articolele tratate care au fost tratate cu tolilfluanid sau care conțin tolilfluanid ar trebui etichetate în mod corespunzător atunci când sunt introduse pe piață.
            
         
               (8)
            
            
               Ar trebui să se prevadă o perioadă de timp rezonabilă înainte de aprobarea unei substanțe active, pentru a permite părților interesate să se pregătească în vederea îndeplinirii noilor cerințe.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru produse biocide,
            
         ADOPTĂ PREZENTUL REGULAMENT:
   Articolul 1
   Se aprobă substanța tolilfluanid ca substanță activă destinată utilizării în produsele biocide aparținând tipului de produs 7, sub rezerva îndeplinirii specificațiilor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 iulie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 167, 27.6.2012, p. 1.
   
      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1.).
   
      (3)  Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (JO L 353, 31.12.2008, p. 1).
   
      ANEXĂ
      
                  Denumire comună
               
               
                  Denumire IUPAC
                  Numere de identificare
               
               
                  Gradul minim de puritate a substanței active (1)
                  
               
               
                  Data aprobării
               
               
                  Data de expirare a aprobării
               
               
                  Tipul de produs
               
               
                  Condiții specifice
               
            
                  Tolilfluanid
               
               
                  Denumire IUPAC:
                  N-(Diclorofluormetiltio)-N′,N′-dimetil-N-p tolilsulfamidă
                  Nr. CE: 211-986-9
                  Nr. CAS: 731-27-1
               
               
                  96 % G/G
               
               
                  1 Ianuarie 2018
               
               
                  31 decembrie 2027
               
               
                  7
               
               
                  Autorizările produselor biocide sunt supuse următoarelor condiții:
                  
                              1.
                           
                           
                              La evaluarea produsului, se acordă o atenție deosebită expunerii, riscurilor și eficacității aferente oricărei utilizări care face obiectul unei cereri de autorizare, dar care nu este abordată în evaluarea efectuată la nivelul Uniunii cu privire la riscurile prezentate de substanța activă.
                           
                        
                              2.
                           
                           
                              Având în vedere riscurile identificate aferente utilizărilor evaluate, evaluarea produsului acordă o atenție deosebită:
                              
                                          (a)
                                       
                                       
                                          utilizatorilor industriali sau profesionali;
                                       
                                    
                                          (b)
                                       
                                       
                                          utilizatorilor neprofesionali de vopsele tratate care conțin tolilfluanid în calitate de conservant pentru pelicule;
                                       
                                    
                                          (c)
                                       
                                       
                                          apelor de suprafață, solului și pânzei freatice, inclusiv în ceea ce privește riscul prezentat de produsele de degradare.
                                       
                                    
                        Introducerea pe piață a articolelor tratate este supusă următoarei condiții:
                  persoana responsabilă de introducerea pe piață a articolului tratat care a fost tratat cu tolilfluanid sau care conține tolilfluanid se asigură că eticheta articolului tratat respectiv conține informațiile prevăzute la articolul 58 alineatul (3) al doilea paragraf din Regulamentul (UE) nr. 528/2012.
               
            
         (1)  Puritatea indicată în această coloană a fost gradul minim de puritate a substanței active utilizate pentru evaluarea efectuată în conformitate cu articolul 89 alineatul (1) din Regulamentul (UE) nr. 528/2012. Substanța activă din produsul introdus pe piață poate avea un grad de puritate egal sau diferit, dacă s-a dovedit că este echivalentă din punct de vedere tehnic cu substanța activă evaluată.